16 mart kuni Toshkent shahar IIBBda profilaktika kuni munosabati bilan matbuot brifingi bo‘lib o‘tdi. Unda noqonuniy valyuta bozoridagi sarroflar (valyutafurushlar) qo‘lga olinganiga doir xorijiy OAV tarqatgan xabarga oydinlik kiritildi. Toshkent shahar IIBB vakili shahar prokuratura organlari tomonidan valyutafurushlarga nisbatan tadbir o‘tkazilganini tasdiqladi, biroq, uning tafsilotlari haqida yaqin kunlarda prokuratura organlari alohida axborot berishini bildirdi. Tergov-surishtiruv ishlari olib borilayotgani sababli boshqa ma’lumotlar taqdim etilmadi.